Letzigrund stadions

Letzigrund stadions (vācu: Letzigrund Stadion) ir sporta stadions Cīrihē. Tā maksimālā skatītāju ietilpība ir 26 500 vietu. Tajā savas mājas spēles aizvada vietējais futbola klubs FC Zürich, kā arī pagaidām cits pilsētas klubs Grasshopper, kamēr tā stadions vēl tiek celts. Letzigrund stadionā notiek arī ikgadējās vieglatlētikas sacensības Weltklasse Zürich, kas ir viens no Dimanta līgas posmiem. Stadions tika uzcelts 1925. gadā un kopš tā laika tas ir piedzīvojis vairākas pārbūves. Pēdējā no tām tika pabeigta 2007. gadā. Pēdējās stadiona pārbūves iemesls ir tas, ka Letzigrund stadions bija viens no četriem Šveices stadioniem, kurā 2008. gadā norisinājās 2008. gada Eiropas futbola čempionāts. Letzigrund stadionā notika trīs C apakšgrupas spēles.